KORRALDUS

Valga	3. oktoober 2018 nr 344

Valga valla aasta isa statuut

Kohaliku omavalitsuse korralduse seaduse § 30 lõike 1 punkti 3 alusel, annab Valga Vallavalitsus korralduse

1. Aunimetuse "Valga valla aasta isa" (edaspidi aunimetus) väljastamise eesmärk on väärtustada isadust ning isa rolli perekonnas. Aunimetus antakse iga aasta novembris pidulikul üritusel üle ühele pereisale, kelle peres kasvab laps või lapsed. Laps või lapsed võivad olla ka kasu- ja võõraslapsed, kes saavad kodunt armastust, hoolt, eeskuju ja õpetust. 

2. Aunimetus antakse pereisale, kes on tubli perekonnapea ja lapsevanem, olles laste kasvatamisel eeskujuks ning kes paistab silma nii kutsealal kui ühiskondlikus tegevuses. Kandidaat peab olema Eesti Vabariigi kodanik ja tema elukoht Eesti rahvastikuregistri andmetel peab olema Valga vallas. 

3. Aunimetus omistatakse ühele isale ainult üks kord. 

4. Aunimetuse väljaselgitamiseks moodustab Valga Vallavalitsus aasta isa valimise töörühma. 

5. Ettepaneku aunimetuse esitamiseks võivad teha asutused, ettevõtted, pereliikmed, tuttavad jne. Ettepanek esitatakse e-posti aadressile valga@valga.ee . 

6. Ettepanek peab sisaldama kandidaadi kohta järgmisi andmeid: 
6.1. ees- ja perekonnanimi;
6.2. sünniaeg;
6.3. kodakondsus;
6.4. aadress koos postiindeksiga, kuhu saadetakse kutse;
6.5. kontakttelefon;
6.6. e-posti aadress;
6.7. töökoht;
6.8. amet;
6.9. laste arv;
6.10 laste nimed ja vanus;
6.11. esitamise põhjendus: iseloomustus ja teenete loetelu ning tegevuste kirjeldus;
6.12. ettepaneku esitaja nimi, kontaktandmed ja esitamise kuupäev. 

7. Aunimetuse saaja avaldatakse isadepäeva pidulikul üritusel, kuhu on kutsutud aunimetuse saaja koos oma lähedastega. 

8. Austatud isikule antakse üle aasta isa meene ja Valga valla tänukiri.

9. Korraldus jõustub 3. oktoobril 2018. a.

10. Korralduse peale võib esitada Valga Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadustikus sätestatud korras ja tähtaegadel. 

Margus Lepik
vallavanem	 Anastasija Kikkas 
	 jurist vallasekretäri ülesannetes

Ärakiri: vallakantselei
	  kommunikatsiooni teenistus
              kultuuri- ja haridusteenistus	

Lisa
Valga Vallavalitsuse 
03.10.2018 korraldusele nr 344

VALGA VALLA AASTA ISA

ESITAJA ANDMED
ASUTUS (vms)		
EES- JA PEREKONNANIMI		
AADRESS		
KONTAKTTELEFON		
E-POSTI AADRESS		
SEOS KANDIDAADIGA		

KANDIDAADI ANDMED
EES- JA PEREKONNANIMI		
SÜNNIAEG		
KODAKONDSUS		
AADRESS 		
KONTAKTTELEFON		
E-POSTI AADRESS		
TÖÖKOHT		
AMET		
LASTE ARV		
LASTE NIMED JA VANUS:

		
ESITAMISE PÕHJENDUS	

	

KUUPÄEV						ESITAJA ALLKIRI

--------------------------					-----------------------